

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 240-01/24-01/02

URBROJ:2186-10-01/1-24-03

Vidovec, 05. prosinca 2024.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na svojoj 32. sjednici, održanoj 05. prosinca 2024. godine, donosi

**ANALIZU STANJA**

**sustava civilne zaštite na području Općine Vidovec za 2024. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Vidovec obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: *Zakon*) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Analizom stanja sustava civilne zaštite na području Općine Vidovec za 2024. godinu prati se napredak implementacije ciljeva iz Smjernica za organizaciju i razvoj sustava civilne zaštite na području Općine Vidovec za razdoblje od 2021. do 2024. godine („Službeni vjesnik Varaždinske županije“, broj 103/20), utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz Plana razvoja sustava civilne zaštite na području Općine Vidovec za 2024. godinu („Službeni vjesnik Varaždinske županije“, broj 139/22), analizira financiranje sustava civilne zaštite i realizacija svih drugih aktivnosti od značaja za provođenje Plana razvoja sustava civilne zaštite.

# VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

##  PROCJENA RIZIKA OD VELIKIH NESREĆA

Općinsko vijeće Općine Vidovec je na 8. sjednici održanoj dana 17. ožujka 2022. godine, donijelo Procjenu rizika od velikih nesreća za Općinu Vidovec („Službeni vjesnik Varaždinske županije“, broj 24/22).

Procjena rizika od velikih nesreća za Općinu Vidovec izradila je Radna skupina osnovana Odlukom općinskog načelnika o postupku izrade Procjene rizika od velikih nesreća za Općinu Vidovec i osnivanju Radne skupine za izradu Procjene rizika od velikih nesreća za Općinu Vidovec (KLASA: 810-01/21-01/01, URBROJ: 2186/10-02/1-21-04, od dana 20. ožujka 2021. godine).

Procjena rizika od velikih nesreća za Općinu Vidovec izrađena je sukladno Smjernicama za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16).

Procjena rizika od velikih nesreća temelj je izrade Plana djelovanja civilne zaštite.

## PLANSKI DOKUMENTI

### Plan djelovanja civilne zaštite

Općinski načelnik Općine Vidovec donio je dana 08. kolovoza 2022. godine Odluku o donošenju Plana djelovanja civilne zaštite Općine Vidovec („Službeni vjesnik Varaždinske županije“, broj 107/22).

Plan djelovanja civilne zaštite Općine Vidovec izrađen je sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).

Plan djelovanja civilne zaštite je operativni dokument prvenstveno namijenjen za potrebe djelovanja Stožera civilne zaštite Općine Vidovec kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja ostalih operativnih snaga sustava civilne zaštite.

## VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Općine Vidovec za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga sustava civilne zaštite Općine Vidovec kontinuirano se ažuriraju u planskim dokumentima.

1. **OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite na području Općine Vidovec provode sljedeće operativne snage sustava civilne zaštite:

* Stožer civilne zaštite Općine Vidovec,
* Vatrogasna zajednica Općine Vidovec,
* Gradsko društvo Crvenog križa Varaždin,
* Hrvatska gorska služba spašavanja – Stanica Varaždin,
* povjerenici civilne zaštite,
* koordinatori na lokaciji,
* pravne osobe u sustavu civilne zaštite,
* udruge.

##  STOŽER CIVILNE ZAŠTITE

Članovi Stožera civilne zaštite Općine Vidovec imenovani su Odlukom o osnivanju Stožera civilne zaštite Općine Vidovec i imenovanju načelnika, zamjenika načelnika i članova Stožera („Službeni vjesnik Varaždinske županije“, broj 116/21) i Odluci o izmjenama i dopunama Odluke o osnivanju i imenovanju Stožera civilne zaštite Općine Vidovec („Službeni vjesnik Varaždinske županije“, broj 94/24). Stožer civilne zaštite Općine Vidovec ima načelnika Stožera civilne zaštite, zamjenika načelnika i 8 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Općine rukovodi načelnik Stožera, a kada se proglasi velika nesreća, rukovođenje preuzima načelnik Općine. Stožer civilne zaštite Općine upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite i sl. Članovi Stožera civilne zaštite Općine osposobljeni su za provođenja mjera i aktivnosti u sustavu civilne zaštite. Temeljem članka 6. st. 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), u slučaju velike nesreće, Stožer civilne zaštite Općine može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera.

Način rada Stožera civilne zaštite uređen je Poslovnikom o načinu rada Stožera civilne zaštite Općine Vidovec („Službeni vjesnik Varaždinske županije“, broj 116/21).

Mobilizacija Stožera civilne zaštite vrši se sukladno Shemi mobilizacije Stožera civilne zaštite Općine Vidovec (KLASA: 810-01/18-01/05, URBROJ: 2186/10-01/1-18-01, od dana 22. listopada 2018. godine).

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

## VATROGASNA ZAJEDNICA OPĆINE VIDOVEC

Vatrogasna zajednica Općine Vidovec u kojem su sastavu DVD Vidovec, DVD Nedaljanec -Prekno i DVD Tužno kontinuirano održava sastanke kako bi zajednički usuglasili plan rada kao i potrebe cijele zajednice. Zajedničkim nastupom prezentiraju rad vatrogastva ispred mještana Općine Vidovec na cjelokupnom prostoru Općine Vidovec. Svako društvo je dužno održati godišnje barem jednu pokaznu vježbu na svojem području. Vježbom se prikazuje pravilno korištenje vatrogasne opreme kao i vatrogasnih vozila.

Zajedničkim radom zajednica vodi brigu o pomladku vatrogasnih članova, njihovom osposobljavanju kao i pomlađivanju operativnih članova.

Zajednica sudjeluje na mnogobrojnim takmičenjima širom županije i šire gdje bilježe zavidne rezultate. U sklopu zajednice organiziraju se dva takmičenja: vatrogasni kup DVD-a Tužno i vatrogasno natjecanje u Nedeljancu - Prekno.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne novine“ broj 125/19, 114/22), Zakonom o zaštiti od požara („Narodne novine“ broj 92/10, 114/22), Statutom i Godišnjim programom rada.

### DVD Vidovec

Tablica : Opreme, broj članova i popis aktivnosti provedenih u 2024. godini – DVD Vidovec

|  |  |
| --- | --- |
| **P0PIS POSTOJEĆE OPREME** | −       Navalno vozilo Mercedes s opremom−       kombi vozilo Ford za prijevoz ljudstva i opreme* Volvo cisterna 6000 l zapremine- robne rezerve
 |
| **BROJ ČLANOVA**  | * 21 operativni vatrogasac
 |
| **POPIS AKTIVNOSTI PROVEDENIH U 2024.god.** **(akcije, edukacije, usavršavanja, intervencije i sl.)**  | −        sudjelovanje na javnim vježbama−        osposobljavanja−        takmičenja−        posjete vrtiću i školi−        preventivne aktivnosti* radovi na održavanju doma i opreme
 |

### DVD Nedeljanec – Prekno

Tablica 2: Oprema, broj članova i popis aktivnosti provedenih u 2024. godini – DVD Nedeljanec -Prekno

|  |  |
| --- | --- |
| **P0PIS POSTOJEĆE OPREME** | * navalno vozilo Stayer 4x4 sa opremom, 2000 l vode
* kombi vozilo Peugeot Boxer za prijevoz ljudstva i opreme
* prijenosna potopna električna crpka za vodu velikog kapaciteta
* prijenosna motorna crpka malog kapaciteta
* vatrogasna tehnička oprema, sitni ručni pribor i alat
 |
| **BROJ ČLANOVA**  | * 19 operativnih vatrogasaca
 |
| **POPIS AKTIVNOSTI PROVEDENIH U 2024.god.** **(akcije, edukacije, usavršavanja, intervencije i sl.)**  | * sudjelovanje na javnim vježbama

−     osposobljavanja−     takmičenja−     posjete vrtiću i školi−     preventivne aktivnosti* radovi na održavanju doma i opreme
 |

### DVD Tužno

Tablica 3: Oprema, broj članova i popis aktivnosti provedenih u 2024. godini – DVD Tužno

|  |  |
| --- | --- |
| **P0PIS POSTOJEĆE OPREME** | * navalno vozilo Iveco eurocargo sa opremom 1500 l vode,
* kombi vozilo Fiat Ducato za prijevoz ljudstva i opreme
* motorna pila STHIL
* prijenosna motorna pumpa Honda - 2kom
* prijenosna motorna pumpa Tomos
* prijenosna motorna pumpa Rosenbauer
* osobna oprema za 16 vatrogasaca
* izolacijski aparati Drager 4kom
* trofazni generator el. energije 5kw
* vatrogasno spremište s vatrogasnim domom
 |
| **BROJ ČLANOVA**  | * 16 operativnih vatrogasaca
 |
| **POPIS AKTIVNOSTI PROVEDENIH U 2024.god.** **(akcije, edukacije, usavršavanja, intervencije i sl.)**  | * sudjelovanje na javnim vježbama

−     osposobljavanja−     takmičenja* proslava obljetnice 90 godina rada društva
* posjete škola te organizacija vježbe evakuacije škole

−     preventivne aktivnosti* radovi na održavanju doma i opreme
 |

* 1. **GRADSKO DRUŠTVO CRVENOG KRIŽA VARAŽDIN**

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Gradsko društvo Crvenog križa Varaždin djeluje na području Grada Varaždina i 10 općina: Beretinec, Cestica, Jalžabet, Gornji Kneginec, Petrijanec, Sveti Ilija, Sračinec, Trnovec Bartolovečki, Vidovec i Vinica.

* **Popunjenost ljudstvom**

Gradsko društvo Crvenog križa Varaždin (GDCK) ima 8 zaposlenika zaposlenih na redovnima aktivnostima i 2 zaposlenika zaposlenih na posebnim programima i projektima. Osim zaposlenika u provedbi aktivnosti GDCK Varaždin tijekom 2024. godine sudjelovalo je i cca 60 volontera.

* **Osnovna oprema za djelovanje u slučaju velikih nesreća i katastrofa**

GDCK Varaždin za potrebe svoje redovne djelatnosti, ali i u slučaju velikih nesreća i/ili katastrofa posjeduje sljedeće materijalno-tehničke resurse:

|  |  |
| --- | --- |
| **PREHRANA** |  **KOMADA** |
| Poljska kuhinja (cca 250 obroka) | 2 |
| Termos posuda 30 l | 2 |
| Pribor za jelo | 50 |
| ***NAMJEŠTAJ*** |   |
| Sklopivi ležaj 1os + Prostirke | 31 |
| Sklopivi krevet 1os | 4 |
| Madrac za krevet 1os | 4 |
| Stolice sklopive | 22 |
| Stol + 2 klupe (pivski set) | 24 |
| Stol sklopivi PVC | 10 |
| ***POSTELJINA, DEKE*** |   |
| Vreća za spavanje | 75 |
| Deka 1os | 130 |
| Plahta 1os | 158 |
| ***ŠATORI, CERADE I SL.*** |   |
| Obiteljski šator komplet 5 os | 1 |
| Šator do 30m2 | 8 |
| Šator na napuhavanje 8x6 (48m2) | 1 |
| Šator paviljon | 4 |
| ***STRUJA, RASVJETA*** |   |
| Rasvjeta šator  | 8 |
| Reflektorska rasvjeta | 2 |
| Generator | 3 |
| Ormarić za struju | 2 |
| Baterijska svjetiljka | 5 |
| Produžni kabel 25m | 1 |
| Produžni kabel 50m | 2 |
| ***GRIJAČI, ISUŠIVAČI, VENTILATORI, PUMPE*** |   |
| Isušivač | 34 |
| Pumpa | 5 |
| Grijalice el. monofazne | 10 |
| Grijalica el.trofatne | 2 |
| Grijač za šator disel | 3 |
| ***SPREMNICI ZA VODU I GORIVO*** |   |
| Bačve za vodu 25l | 2 |
| Kanistar za gorivo | 3 |
| ***AMBALAŽA, KUTIJE I TORBE*** |   |
| Kutija za stvari | 10 |
| Kutija za hranu | 5 |
| ***ALAT I RAZNI PRIBOR***  |   |
| Motorna pila  | 1 |
| Trimer | 1 |
| Kofer s univerzalnim kompletom alata | 1 |
| Bušilica aku | 1 |
| Bušilica obična | 1 |
| Sjekire | 3 |
| Čekić - macola - mala | 4 |
| Ljestve alu | 3 |
| ***MATERIJAL I OPREMA ZA MANIPULACIJU ROBA*** |   |
| Sklopive ljestve trodjelne | 1 |
| Ručni viličar - paletar | 2 |
| Ručni viličar - paletar s vagom | 1 |
|  El. viličar - paletar  | 2 |
| Električna vaga | 2 |
| Paleta EURO | 20 |
| ***UREDSKA OPREMA, IT, OPREMA ZA SNIMANJE*** |   |
| Prijenosno računalo | 1 |
| Pisač | 1 |
| Skener | 1 |
| Projektor | 1 |
| Kopirni stroj | 1 |
| Platsifikator | 1 |
| ***KOMUNIKACIJSKA I ORIJENTACIJSKA OPREMA*** |   |
| *MOTOROLA* | 4 |
| Megafon | 2 |
| ***OPREMA I PRIBOR ZA PRVU POMOĆ*** |   |
| Torbica osobna PP  | 45 |
| Sadržaj torbice osobne PP | 45 |
| Nosila za prijenos ozljeđenih | 2 |
| Daska za imobilizaciju s fiksatorom i remenjem | 2 |
|  Prsluk za imob.i izvlačenje KAD | 1 |
| Priručnik "Prva pomoć" | 250 |
| Rezervni sanitetski materijal  | 2 |
| ***VOZILA I PLOVILA*** |   |
| Osobno vozilo | 3 |
| Prikolica | 2 |
| ***INVALIDSKA POMAGALA*** |   |
| Invalidska kolica | 45 |
| Krevet el. Bolnički | 40 |
| Toaletna stolica | 30 |
| Hodalica | 24 |
| Štake | 5 |

* **Značajnije aktivnosti provedene u 2024. godini**

GDCK Varaždin izvršavalo je aktivnosti i mjere s područja svog redovnog djelovanja iz svojeg djelokruga i nadležnosti sukladno odredbama zakonskih i podzakonskih propisa kojima se uređuje područje djelovanja Crvenog križa te sustava civilne zaštite, a u nastavku se izdvajaju neke od tih aktivnosti:

* rad s raseljenim osobama iz Ukrajine (kolektivni smještaj u hotelu Turist, kolektivni smještaj u Varaždinskim toplicama, privatni smještaj), pružanje psihosocijalne pomoći, prikupljanje i distribuiranje humanitarne pomoći (hrana, higijena, odjeća, obuća, oprema za djecu, lijekovi), organiziranom i privatnom smještaju, pomoć oko rješavanja statusa (prijava na MUP, ostvarivanje prava kroz sustav socijalne skrbi, prijevoz liječniku i sl.), organiziranje susreta za mlade, podjela prigodnih uskršnjih i božićnih paketa za djecu, organiziranje i provođenje radionica za djecu i odrasle
* u sklopu projekta „Pelamo se? 3“ za osobe starije od 65 godina osiguran je besplatan prijevoz na njima važna mjesta – 15 korisnika
* u 2024. podijeljeni su prehrambeni paketi i deterdženti za rublje za socijalno ugrožene građane (179 paketa povodom Uskrsa)
* održane radionice „Pomozi plišanome Medi“ za djecu u vrtiću predškolskog uzrasta sa maskotom Medom Jurica – za 20 djece
* pozdrav školarcima u prvom tjednu škole sa maskotom Mede Jurice i podjelom informativno - edukativnih letaka, u suradnji sa PU Varaždin
* održane radionice o prvoj pomoći “Prva pomoć – upomoć!“ u osnovnoj školi (suradnja s PU varaždinskom) uz podjelu edukativnih plakata, plišanih medvjedića za svaki razredni odjel i slikovnica „Medo Jurica kreće u školu“ za sve učenike prvih razreda osnovne škole –53 učenika
* održane radionice s ciljem prevencije utapanja „Kodeksi sigurnost na vodi“ – 60 učenika
* GDCK Varaždin posjeduje posudionicu ortopedskih pomagala (električni medicinski kreveti, invalidska kolica, hodalice, štake) koje su na raspolaganju svima u potrebi
* GDCK Varaždin posjeduje posudionicu isušivača prostorija koji su na raspolaganju građanima u slučaju poplava
* sudjelovanje na javno – pokaznim vježbama (vježba u Trnovcu Bartolovečkom, vježba operativnih snaga civilne zaštite Varaždinske županije, pokazna vježba „Majere 2024.“, vježba civilne zaštite u Vidovcu „Potres 2024“, vježba u Makarskoj – operativne snage Hrvatskog Crvenog križa)
* organizirana dežurstva za pružanje prve pomoći (Maturantika, humanitarne utrke i događaji,)
* kontinuirana edukacija zaposlenika GDCK Varaždin sukladno djelovanju i području rada
* organizacija i provedba akcija dobrovoljnog davanja krvi
* nabavljena oprema – zaštitna metalna košara za podizanje osobe za viličar, 6 mobilnih terenskih ležajeva na napuhavanje
* **Edukacija zaposlenika**
* Od 12. do 15. ožujka održana je edukacija na kojoj su sudionici imali priliku naučiti kako se pripremaju projekti koji se financiraju iz sredstava Fonda za žurni odgovor na krizne situacije (DREF) Međunarodne federacije društava Crvenog križa i Crvenog polumjeseca kojim se pruža podrška nacionalnim društvima Crvenog križa i Crvenog polumjeseca u odgovoru na krizne situacije. Na ovoj edukaciji, održanoj u Zadru u organizaciji Hrvatskog Crvenog križa i Međunarodne federacije društava Crvenog križa i Crvenog polumjeseca, sudjelovala je i djelatnica GDCK Varaždin
* **Trening za trenere - Psihološka prva pomoć (**22.3.-24.3.2024.) - (stečene kompetencije za vođenje edukacija: *Nošenje sa streso*m, *Psihološka prva pomoć tijekom podjele humanitarne pomoći*,  *Psihosocijalna podrška u kriznim situacijama* – osnovni modul (edukacija za interventni tim).

## HRVATSKA GORSKA SLUŽBA SPAŠAVANJA – STANICA VARAŽDIN

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

Tablica : Materijalno tehnička sredstva i broj članova HGSS – Stanica Varaždin

|  |  |
| --- | --- |
| **POPIS POSTOJEĆE OPREME** | * 4 gorske nosiljke Mariner, 1 gorska nosiljka Tyral, nosila za speleo-spašavanje, UT nosila, vakuum-madraci,
* 5 službenih vozila – 2 osobno, 1 putničko-kombi vozilo, 2 terensko vozilo,
* Aluminijski čamac i pripadajuća prikolica za cestovni prijevoz,
* Užad – statička i dinamička užeta za spašavanje iz stijena, speleoloških objekata, ruševina i sl.,
* Tehničke sprave za rad s užetom i kretanje po užetu,
* Akumulatorska, bušilica i brusilica, motorna pila,
* Radio uređaji,
* GPS uređaji – potrage,
* 9 kompleta (suha odijela, kacige, prsluci) za spašavanje iz vode,
* Medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.
 |
| **BROJ ČLANOVA** (zaposleni,operativni, volonteri) | HGSS – Stanica Varaždin ima 32 člana od toga: * 16 gorskih spašavatelja,
* 15 pripravnika,
* 1 suradnika,
* 1 zaposlenik – administrator stanice
 |
| **POPIS AKTIVNOSTI PROVEDENIH U 2024.god.** (akcije, edukacije, usavršavanja, intervencije i sl.) | * Akcije spašavanje na području cijele RH
* Vježbe, održavanje spremnosti unutar Stanice Varaždin (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, kartografija, speleo-spašavanje, ljetne tehnike),
* Osposobljavanje članova stanice kao sudionika u stručnim Stožerima gradova i općina,
* Pokazne vježbi spremnosti u suradnji sa jedinicama lokalne samouprave,
* Obučavanje i priprema staničnih kandidata za pristupanje tehničkim tečajevima za obuku HGSS-a: tečaj speleo-spašavanja, tečaj spašavanja u zimskim uvjetima (skijališta, uređene i neuređene staze, tehnički teren), tečaj prve pomoći u neurbanim i teško dostupnim područjima,
* Sudjelovanje na tečajevima (obuka HGSS-a pripravnici i suradnici),
* Relicenca prve pomoći članove stanice zajedno sa članovima stanice Samobor,
* dežurstva na sportskim događajima: trail, paragliding, WRC, aktivnosti na vodi
* Dežurstvo u NP Paklenica tijekom turističko-penjačke sezone
 |

* 1. **POVJERENICI CIVILNE ZAŠTITE I NJIHOVI ZAMJENICI**

Odlukom o imenovanju povjerenika civilne zaštite Općine Vidovec, KLASA: 810-01/17-01/10, URBROJ: 2186/10-02/1-17-01, od dana 27. studenog 2017. godine i Odlukom o izmjenama i dopunama Odluke o imenovanju povjerenika civilne zaštite Općine Vidovec i njihovih zamjenika KLASA: 810-01/17-01/10, URBROJ:2186/10-02/1-20-02 od dana 20.ožujka 2020. godine za područje Općine imenovano je 17 povjerenika i 17 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.
	1. **KOORDINATORI NA LOKACIJI**

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Odlukom načelnika Stožera civilne zaštite o imenovanju koordinatora na lokaciji Općine Vidovec, KLASA: 810-01/18-01/06, URBROJ: 2186/10-02/2-18-01, od dana 10. rujna 2018. godine, imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije.

Koordinator na lokaciji procjenjuje nastalu situaciju i njezine posljedice na terenu te u suradnji sa Stožerom civilne zaštite Općine Vidovec usklađuje djelovanje operativnih snaga sustava civilne zaštite.

Kontakt podaci koordinatora na lokaciji kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.)

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Gregur – Invest d.o.o., Varaždinska ulica 35, Cargovec,
* Desyre d.o.o., Poljska ulica 35, Nedeljanec,
* H-metal d.o.o., ulica Alojzije Stepinca 52, Krkanec,
* Objekti za privremeno zbrinjavanje ugroženog stanovništva: Osnovna škola Vidovec, Školska ulica 4, Vidovec, Osnovna škola Tužno, Varaždinska ulica 16, Tužno, Područna škola Nedeljanec, Varaždinska ulica 108, Nedeljanec.

Pravne osobe od interesa za sustav civilne zaštite Općine Vidovec raspolažu sa svim potrebnim materijalno-tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.

Kontakt podaci pravnih osoba od interesa za sustav civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Krajem listopada 2024. godine Područnom uredu civilne zaštite, Ravnateljstvu civilne zaštite dostavljen je prijedlog nove Odluke o određivanju pravnih osoba od interesa za sustav civilne zaštite na području Općine Vidovec radi davanja suglasnosti. Ravnateljstvo je dana 04. studenog 2024. godine dalo suglasnost KLASA: 240-05/24-04/6, URBROJ: 511-01-388-24-16, stoga će o prijedlogu Odluke odlučivati Općinsko vijeće Općine Vidovec na sjednici koja će se održati početkom prosinca 2024. godine.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), od značaja za sustav civilne zaštite određena je Udruga branitelja i veterana Domovinskog rata Općine Vidovec.

Udruga samostalno provodi osposobljavanje svojih članova i sudjeluje u osposobljavanju i vježbama s drugim operativnim snagama sustava civilne zaštite.

1. **OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Zavod za hitnu medicine Varaždinske županije,
* Zavod za javno zdravstvo Varaždinske županije,
* Dom zdravlja Varaždinske županije,
* Veterinarska stanica Varaždin d.d.,
* Hrvatske vode VGI za mali sliv „Plitvica - Bednja“, Varaždin,
* MUP, PU varaždinska – PP Varaždin,
* Centar za socijalnu skrb Varaždin,
* HEP ODS d.o.o. – Elektra Varaždin,
* Varkom d.d.,
* Termoplin d.d.,
* Županijska uprava za ceste Varaždinske županije,
* PZC Varaždin d.d.,
* Hrvatske šume – UŠP Koprivnica, Šumarija Varaždin,
* Hrvatska poljoprivredno – šumarska savjetodavna služba, Podružnica Varaždin.

# VJEŽBE CIVILNE ZAŠTITE OPĆINE VIDOVEC U 2024. GODINI

Općina Vidovec organizirala je i provela pokaznu vježbu civilne zaštite pod nazivom „Potres“ 2024. godine.

Vježba je održana dana 11. lipnja 2024. godine u trajanju od 50 minuta.

Tema vježbe bila je gašenje požara, evakuacija i spašavanje nakon potresa, asanacija terena nakon potresa u Općini Vidovec na lokaciji Osnovne škola Vidovec.

U vježbi civilne zaštite sudjelovale su operativne snage sustava civilne zaštite Općine Vidovec, žurne službe, udruge i pravna osoba od interesa za sustav civilne zaštite HD Mont d.o.o.

 U vježbi civilne zaštite izvršena je provjera odaziva na mobilizaciju odnosno provjera vremena potrebnog za odaziv i dolazak (dijela) operativnih snaga sustava civilne zaštite, provjera Plana evakuacije i spašavanja Osnovne škole Vidovec i spašavanje učenika i zaposlenika u slučaju mogućeg potresa i požara te provjera postupanja sukladno Planu djelovanja civilne zaštite Općine Vidovec.

Zaključnom ocjenom svih sudionika vježba civilne zaštite „Potres“ 2024 godine bila je uspješna.

1. **ANALIZA FINANCIRANJA SUSTAVA CIVILNE ZAŠTITE U 2024. GODINI**

Do zaključno kraja mjeseca studenog 2024. godine na operativne snage sustava civilne zaštite Općine Vidovec i njihovo djelovanje utrošena su sljedeća financija sredstva:

* VZO Vidovec : 34.000,00 EUR,
* HGSS – Stanica Varaždin: 530,00 EUR,
* GDCK Varaždin: 2.000,00 EUR,
* Udruge: 1.600,00 EUR,
* Civilna zaštita: 745,57 EUR
1. **ZAKLJUČAK**

Razmatrajući stanje sustava civilne zaštite na području Općine Vidovec i uvažavajući navedeno stanje operativnih snaga, može se konstatirati:

* Općinsko vijeće Općine Vidovec usvojilo je Procjenu rizika od velikih nesreća za Općinu Vidovec 2022.god., sukladno članku 8. Pravilnika o smjernicama za izradu Procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (“Narodne novine” broj 65/16),
* Općinski načelnik Općine Vidovec donio je Plan djelovanja civilne zaštite Općine Vidovec 2022.god., sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).
* Na području Općine Vidovec ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši pripremu za moguće prijetnje na području Općine Vidovec,
* Operativne snage vatrogastva Općine Vidovec odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine, a s ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće,
* Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa, da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe,
* Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine, takvi programi, ali i oprema zahtijevaju stalno ulaganje, kako bi se razina spremnosti povećala,
* Općinski načelnik Općine Vidovec imenovao je povjerenike civilne zaštite i njihove zamjenike 2017.god., Odluka je izmjena i dopunjena 2020. godine,
* Načelnik Stožera civilne zaštite Općine Vidovec imenovao je koordinatore na lokaciji sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16),
* Općinsko vijeće Općine Vidovec 2018. godine, odlukom je odredilo pravne osobe od interesa za sustav civilne zaštite, a koje će se angažirati prema potrebama

izvanrednog događaja,

* U Proračunu Općine Vidovec osiguravaju su financijska sredstva koja omogućavaju ravnomjerni razvoj sustava civilne zaštite.

**OPĆINSKO VIJEĆE OPĆINE VIDOVEC**

Predsjednik Općinskog vijeća

Krunoslav Bistrović